
Crynodeb 


Cynhaliodd Revealing Reality gyfweliadau manwl â phobl â phroblemau iechyd 
meddwl ledled Cymru ar ran Cyngor ar Bopeth Cymru. Y nod oedd nodi unrhyw 
rwystrau roedden nhw'n dod ar eu traws wrth gael mynediad at wasanaethau 
awdurdod lleol a nodi unrhyw anghenion cymorth. 

Ar y cyfan, roedd yna ddryswch cyffredinol ynglŷn â'r hyn mae awdurdodau lleol 
yn ei wneud a pha wasanaethau maen nhw'n gyfrifol amdanynt, gan arwain at 
ddiffyg eglurder ynglŷn â phwy i gysylltu â nhw a phryd. 

Nid oedd ein cyfranogwyr ymchwil am gael eu trin mewn ffordd arbennig, dim 
ond gwybodaeth glir a mynediad rhwydd at wasanaethau. Roedden nhw am 
wybod mwy hefyd ynglŷn â phryd i gysylltu â'r awdurdod lleol a phryd mae'n 
briodol dweud wrthynt fod ganddynt broblem iechyd meddwl. 


Cefndir 


Yng Nghymru, yn ystod 2017/18 fe wnaethom ni helpu 101,911 o bobl gyda 
405,304 o broblemau. Roedd gan bron i hanner yr holl gleientiaid yr ydym wedi 
eu helpu gyflwr iechyd tymor hir neu anabledd, a'r un mwyaf cyffredin o'r rhain 
yw iechyd meddwl gyda 24% yn datgan yn wirfoddol bod ganddynt broblem 
iechyd meddwl. 

Yn Cyngor ar Bopeth Cymru, rydym yn gweld nifer cynyddol o gleientiaid sydd â 
phroblemau iechyd meddwl. Dros y flwyddyn ddiwethaf, bu cynnydd o 1296 
mewn cleientiaid sy'n datgan eu hunain bod ganddynt broblem iechyd meddwl. 
Roeddem am nodi ffyrdd y gellir darparu cymorth mwy effeithiol i'r cleientiaid 
hynny ac am siarad â'r darparwyr gwasanaethau y maen nhw'n ymwneud â nhw, 
gan gynnwys eu hawdurdodau lleol. 


Fe wnaeth ein gwaith ymchwil nodi problemau neu rwystrau y mae pobl sydd â 
phroblemau iechyd meddwl yn eu hwynebu wrth geisio ymwneud â 
gwasanaethau awdurdod lleol (gan gynnwys pan fo pobl yn ei gweld hi'n 
amhosib ymgysylltu ar unrhyw lefel). Fe wnaethom ni ymchwilio i brofiadau 
ymgysylltu cadarnhaol a'r hyn a'u gwnaeth yn brofiadau da. Rydym wedi tynnu 
sylw hefyd at yr effaith y mae ymgysylltu ag awdurdodau lleol yn ei chael ar 
fywydau a lles pobl o ddydd i ddydd. 


Gall byw gyda chyflwr iechyd meddwl effeithio ar bobl mewn ffyrdd amrywiol, 
roedd rhan o'n hymchwil yn ystyried y profiad o fyw gyda chyflwr iechyd 
meddwl. 


Dull ymchwil 


Cynhaliwyd y gwaith ymchwil sydd wedi'i gynnwys yn yr adroddiad hwn gan 
Revealing Reality ar ran Cyngor ar Bopeth. Roedd y fethodoleg yn cynnwys tri 
cham: 


e Cam 1. Gwaith ymchwil desg, gan gynnwys astudiaeth o ddeddfwriaeth 
ddiweddar, mapio awdurdodau lleol ac adolygiad o sefydliadau iechyd 
meddwl yng Nghymru. 

e Cam 2. Cyfweliadau arbenigol, 5 aelod staff rheng flaen yn darparu 
gwasanaethau awdurdod lleol yng Nghymru a 5 arbenigwr yn gweithio ym 
maes iechyd meddwl. 

e Cam 3. 24 cyfweliad manwl ledled Cymru gyda'r nod o ddeall profiadau 
pobl o wasanaethau awdurdod lleol. Roedd y cyfweliadau'n cynnwys 16 
ardal ac 11 awdurdod lleol. 


Cynhaliwyd y gwaith ymchwil hwn rhwng mis Tachwedd 2017 a mis Chwefror 
2018. 


Canfyddiadau 


Nod y gwaith ymchwil oedd datblygu ein gwybodaeth o brofiadau pobl â 
phroblemau iechyd meddwl wrth iddynt fynd ati gyda'u hymwneud a'u 
gweithgarwch bob dydd ac yn benodol eu profiadau o wasanaethau 
awdurdodau lleol. 


Mae hwn yn ddarn o waith ehangach ar gefnogi pobl â phroblemau iechyd 
meddwl. 

Roedd Cyngor ar Bopeth Cymru am ddatblygu dealltwriaeth drylwyr o brofiadau 
er mwyn: 


e Nodi problemau neu rwystrau a wynebir wrth ymgysylltu â gwasanaethau 
awdurdodau lleol neu geisio gwneud hynny (gan gynnwys pan fyddant yn 
ei chael yn amhosibl ymgysylltu ar unrhyw lefel). 

e Ymchwilio i brofiadau ymgysylltu cadarnhaol a'r hyn oedd yn eu gwneud 
yn dda. 

e Tynnu sylw at yr effaith y mae ymgysylltu â gwasanaethau awdurdodau 
lleol yn ei chael ar fywydau a lles pobl o ddydd i ddydd. 


Roeddem am ymchwilio i'r ffordd y gall awdurdodau lleol gydweithio â thrigolion 
sydd â chyflyrau iechyd meddwl a darparu'r cymorth cywir ar yr adeg gywir. Ar 
gyfer awdurdodau lleol, un o'r prif heriau a nodwyd drwy siarad â'n cyfranogwyr 
ymchwil oedd bod ganddynt gyfres amrywiol o anghenion y mae awdurdodau 
lleol yn gorfod eu diwallu. 


Nodi anghenion craidd 


Roedd ein cyfranogwyr ymchwil am wybod o ble i gael gwybodaeth a chymorth, 
ond doedden nhw ddim bob amser am gael eu trin yn wahanol i bobl eraill. 


Stori Julie 


Cysylltodd Julie â gwasanaeth gwe-sgwrs Cyngor ar Bopeth i ofyn am 
ganllawiau ar sut i helpu ei chwaer gyda phroblemau dyled, roedd ei chwaer 
wedi bod yn yr ysbyty oherwydd problemau iechyd meddwl. 

Roedd straen ei sefyllfa o ddyled, gan gynnwys ôl-ddyledion y dreth gyngor, 
wedi cyfrannu at ei phroblemau iechyd meddwl, a oedd yn anffodus wedi 
arwain at ymgais ganddi i gymryd ei bywyd ei hun. 

Roedd Julie wedi rhoi tystiolaeth feddygol i'w chyngor lleol am faterion iechyd 
ei chwaer, ond roedd y cyngor wedi gwrthod trafod y cyfrif gyda hi gan nodi eu 
bod yn gorfod ei drafod gyda beiliaid a oedd wedi cael cyfarwyddyd ganddynt. 
Roedd hi'n gyfnod anodd i chwaer Julie a'r teulu beth bynnag, ac ni wnaeth y 
straen a'r rhwystredigaeth o geisio datrys y mater, heb unrhyw sensitifrwydd 
gan y cyngor, helpu'r sefyllfa. 





Roedd y cynghorydd Cyngor ar Bopeth lleol yn teimlo y gellid ymdrin yn fwy 
sensitif â phobl sydd mewn dyled ac sy'n agored i niwed er mwyn osgoi mwy o 
straen. 


Stori Dafydd 


Mae Dafydd yn sengl ac wedi bod yn byw mewn tŷ a rennir. Roedd ganddo 
ddyled y dreth gyngor a oedd yn nwylo'r beilïaid. 

Mae wedi cael problemau iechyd meddwl a phan aeth i weld y Cyngor ar 
Bopeth roedd wedi cyrraedd pen ei dennyn. Rhoddodd dystiolaeth feddygol 
i'w gyngor lleol ac yn dilyn hyn, cafodd y ddyled ei chymryd yn ôl oddi wrth y 
beilïaid. 

Er bod yr awdurdod lleol yn ymwybodol bod Dafydd yn cael ei drin am 
broblem iechyd meddwl a bod tystiolaeth feddygol wedi'i darparu, fe wnaeth y 
cyngor yr un fath eto gan drosglwyddo'r ddyled i'r beilïaid. 


Nid yw Dafydd yn ymdrin â gwrthdaro'n dda a dechreuodd deimlo'n ofnus 
camu dros garreg y drws rhag ofn y byddai'r beilïaid yn galw. 


Roedd y cynghorydd Cyngor ar Bopeth lleol yn teimlo nad oedd unrhyw 
hyblygrwydd i bobl, gyda phawb yn cael ei drin yr un fath, waeth a oedd 
ganddyn nhw broblemau iechyd meddwl ai peidio. 








Pwy sy'n gyfrifol am wasanaethau? 


Fe wnaeth ein gwaith ymchwil ddod i'r casgliad nad oedd pobl yn glir ynghylch y 
ffiniau rhwng y cyngor a'r gwasanaethau ehangach ac ynglŷn â ble i fynd am 
gymorth gyda'u problem. 


e Roedd y rhan fwyaf yn ansicr ynghylch pa wasanaethau a oedd yn cael eu 
darparu gan y cyngor o gymharu â darparwyr eraill 

e Roedd y rhan fwyaf yn ansicr ynglŷn â'r hyn yr oedd adrannau'n gyfrifol 
amdano a phwy allai eu helpu 

e Roedd y rhan fwyaf wedi cysylltu â'r adran anghywir, sawl gwaith, heb gael 
atebion i'w problemau 

e Yn aml iawn roedd pobl yn rhoi'r ffidil yn y to cyn iddyn nhw gyrraedd y 
lefel a'r math cywir o gymorth 


John, sgitsoffrenia ac iselder 
“Dydw i ddim yn sicr am beth mae'r cyngor yn gyfrifol?” 


co 
Eiriolwr Iechyd Meddwl, Torfaen 
[\ “Y pethau anoddaf i bobl ddelio ag ef yn aml yw cael eu pasio o un 
unigolyn i'r llall heb gymorth nac arweiniad...mae pobl yn rhoi'r gorau 
g^“ iddi pan fydd hyn yn digwydd, a dyna pryd fydd pethau'n mynd o 
ddrwg i waeth. Dyw pobl sy'n gweithio yn y gwasanaethau hyn ddim 
yn sylweddoli oherwydd maen nhw'n deall y system, ond does gan bobl 
sydd y tu allan iddo ddim syniad.” 


Roedd llawer o bobl yn cael trafferth am eu bod yn derbyn gormod o wybodaeth 
gan eu cyngor - roedd yna gymaint o wybodaeth a'r cynnwys yn gymhleth. 


e_ Roedd y rhan fwyaf yn cael cyfnodau pan roeddent yn cael trafferth 
prosesu gwybodaeth 

e Roedd rhai yn cael llawer iawn o lythyrau a biliau gan y cyngor - gan eu 
llethu 

e Roedd llawer yn cael cyfnodau pan roedden nhw'n anwybyddu unrhyw 
beth a oedd yn heriol iddyn nhw neu unrhyw beth roedden nhw'n meddwl 
fyddai'n anodd 

e Roedd y rhan fwyaf yn credu bod hyd yn oed y wybodaeth gywir yn 
gymhleth ac yn amhosibl ei deall 


Cymhlethdod a graddau'r cyfathrebu 


O 


Ca 


Helena, pryder ac iselder 

“Dydw i byth yn gallu dod o hyd i rif uniongyrchol ar gyfer yr adran 
dai. Dwi naill ai'n ffonio unrhyw rif sydd ar y wefan ac yn gofyn am 
gael fy nhrosglwyddo, neu mae'n rhaid i mi fynd i lawr fy hun i 
swyddfeydd y cyngor yn y dref i wneud apwyntiad. Does gen i ddim 
syniad pa ddiwrnodau maen nhw ar agor. Ac yna mae'n rhaid i mi 
fynd yn ôl am yr apwyntiad ei hun.” 


Nid oedd gan rai yr hyder na'r gallu i gyfathrebu ac egluro'r problemau neu'r 
profiadau mwy cymhleth 


e_ Roedd y rhan fwyaf yn bryderus am eu gallu i gyfathrebu ac egluro'r 
heriau y maen nhw'n eu hwynebu 


Roedd rhai'n dweud eu bod yn baglu dros eu geiriau wrth orfod egluro 
Roedd rhai'n bryderus y byddai neb yn eu credu 

Fel arfer, roedden nhw'n ei chael hi'n anodd 'profi' eu hamgylchiadau 
Roedd rhai'n teimlo “dryswch” ar adegau anodd (e.e. aros yn yr ysbyty, 


aros gyda ffrindiau a theulu neu feddyginiaeth) 


O 


an 


Gwen, Anhwylder Straen Wedi Trawma (PTSD), iselder a phryder 

“Fe wnaethon nhw gynnig ty cyngor i mi a oedd yn rhy bell oddi 
wrth fy meddyg teulu a'm fferyllydd. Roedden nhw'n meddwl fy 
mod yn gwneud ffws ond roeddwn yn teimlo bod neb yn gwrando 
arna i. Yn y diwedd roeddwn yn sgrechian i lawr y ffôn fel person o'i 
go - roeddwn i'n teimlo mai dyna'r unig ffordd y bydden nhw'n 
gwrando arna i.” 


Cymorth amserol 


Roedd llawer o bobl yn wynebu oedi hir neu newidiadau mewn prosesau - ac 
roedd hyn yn gwaethygu'r pryder 


e Roedd llawer o bobl yn wynebu oedi hir wrth gael eu trosglwyddo i 
wasanaethau, gyda hyn yn gwaethygu cyflyrau pobl 

e Roedd pawb yn teimlo bod oedi neu newidiadau yn achosi straen a 
phryder (a oedd yn cael eu gwaethygu weithiau oherwydd sgil-effeithiau 
fel paranoia) 


Roedd rhai'n teimlo bod eu hiechyd wedi dirywio oherwydd y newidiadau 
hyn ac roeddent yn bryderus am yr hyn a oedd yn digwydd 

Roedd y rhan fwyaf o broblemau fel petaent yn deillio o gynghorau ddim 
yn cyfathrebu'n dda am y newidiadau a oedd yn digwydd mewn prosesau 


Alex, pryder, iselder a chyflwr deubegynol 

“Pan fydd fy ngweithiwr cymorth ar y ffôn i'r cyngor, bydd yn disgwyl 
am hanner awr weithiau. Dim ond yn disgwyl. Rydw i'n poeni a 
phryderu am y bil ffôn.” 


Cefnogi pobl â phroblemau iechyd meddwl 


Roedd rhai'n teimlo bod drws y cyngor fel petai wedi cau'n glep arnynt neu fod y 
cyngor yn rhoi'r argraff na fyddai'n fodlon cefnogi pobl â phroblemau iechyd 
meddwl. 


Roedd y rhan fwyaf yn teimlo nad oedd eu cyngor lleol yn hawdd troi 
atynt 

Yn aml, roedd pobl yn cysylltu'r cyngor ag adeiladau mawr, bygythiol 
Roedd y rhan fwyaf yn ystyried y cyngor fel sefydliad anghyfeillgar, 
dideimlad 

Er hynny, roedd rhai'n teimlo bod y cyngor ar eu hochr nhw 


Roedd y rhan fwyaf yn teimlo y byddai canllawiau neu gymorth ychwanegol yn 
fuddiol, ond roeddent yn teimlo'n bryderus neu ddim yn ystyried gofyn am 
gymorth gyda phroblemau. 


Roedd meddylfryd a phersbectif rhai ymatebwyr yn canolbwyntio ar allu i 
ymdopi 

Doedden nhw ddim yn fodlon cyfaddef yn aml iawn bod angen cymorth 
ychwanegol arnyn nhw 

Roedden nhw am i'w cyngor weld eu bod yn 'ymdopi' ac yn 'yn gwneud yn 
dda' 

Doedden nhw ddim yn teimlo bob amser bod eu hangen am gymorth 
ychwanegol yn ddilys (e.e. doedd eu sefyllfa ddim yn ddigon gwael) 
Roedd pob un yn nodi adegau y gallent fod wedi cael gwell cefnogaeth 
neu gyflawni mwy gyda chymorth ychwanegol 


Lucy, anhwylder deubegynol ac iselder 
“Weithiau rydw i'n teimlo'n ffug, fel mod i'n gwneud ffws. Ar adegau 


ffugio go iawn?” 


Sefydliad arbenigol, cenedlaethol 
“Mae yna rai gofynion arbennig ar waith ar gyfer pobl sydd eu 
hangen, e.e. ystafelloedd trafod preifat ond mae angen i unigolion 


CK da, rydw i'n meddwl weithiau - ydw i'n dychmygu pethau? Ydw i'n 


fod yn ymwybodol ohonynt a chael hyder i ofyn amdanynt...ni 
ddylent fod â chywilydd gofyn amdano.” 


Nid oedd y rhan fwyaf o bobl am gael eu diffinio'n barhaus gan eu cyflwr ond 
roeddent yn cydnabod y byddai'n werthfawr i'r cyngor ei ddeall 


Nid oedd llawer o'n hymatebwyr wedi dweud wrth eu hawdurdod lleol am 
eu cyflwr iechyd meddwl 

Roedd 'datgeliad' yn syniad a oedd yn peri pryder i bobl nad oedd wedi 
cael diagnosis ffurfiol o gyflwr 

Doedd pobl ddim am deimlo fel eu bod yn cael eu labelu - ond roedden 
nhw'n gwybod y gallai dweud wrth aelodau staff roedden nhw'n ymwneud 
â nhw fod o fantais 

Doedd y rhan fwyaf ddim yn glir a oedd proses ar gyfer dweud wrth y 
cyngor 


Alan, cyflwr deubegynol ac iselder 
“Mae'r rhan fwyaf o bobl yn deall ... dydw i ddim yn gwneud 


COA cyhoeddiadau mawr i bawb eu clywed.” 


Doedd rhai ymatebwyr ddim yn gwybod sut byddai eu datgeliad yn cael ei 
ddefnyddio ac roedden nhw'n poeni y byddai eu cyflwr yn eu diffinio 


Roedd rhai'n rhwystredig am orfod 'ail-egluro' eu cyflwr i wahanol 
wasanaethau 

Roedd eraill yn parhau i deimlo'n rhwystredig eu bod yn cael eu labelu 
gan eu cyflyrau, er eu bod yn gwybod y byddai rhannu'r wybodaeth o 
fantais 

Roedd y prosesau ynghylch rhannu a storio gwybodaeth yn aneglur i'r 
rhan fwyaf o bobl 

Anaml iawn roedden nhw'n teimlo'n hyderus bod gan y gweithwyr 
proffesiynol roedden nhw'n siarad â nhw system glir o reoli eu 'datgeliad' 

e Roedd hyn yn golygu bod rhai pobl yn cadw'n dawel am y peth - a byddent 
angen llawer mwy o hyder yn y system os oedden nhw am ddweud wrth 
aelodau staff 


Roedd llawer o'n hymatebwyr yn teimlo bod gan staff awdurdodau lleol 
ganfyddiadau a oedd yn rhai stereoteip neu'n hen ffasiwn o 'iechyd meddwl 
gwael' - roedd hyn yn cael ei adlewyrchu yn y ffordd roedd pobl yn cael eu trin. 
Roedd rhai ymatebwyr yn teimlo nad oedd gan staff ddealltwriaeth sylfaenol o 
fathau gwahanol o iechyd meddwl. 


LA Jane, PTSD, iselder a phryder 
“Rydw i'n reit ddeallus ac felly dydyn nhw ddim yn fy nghymryd o 


CA ddifri.” 


Roedd llawer o'n hymatebwyr yn teimlo eu bod yn cael eu cyhuddo o greu 
problemau eu hunain. Y safbwynt cyffredinol oedd bod angen i'r rhan fwyaf 
ohonynt, er yn ceisio dilyn y rheolau, gael dull mwy dynol a hyblyg ar adegau 
gwael, llai sefydlog. Roedd y mwyafrif yn gallu rhyngweithio'n dda gyda 
gwasanaethau'r cyngor fel arfer ac roedd pobl yn cydnabod eu bod weithiau'n 
gwneud camgymeriadau yn ystod y cyfnodau gwael. 


Doedden nhw ddim yn disgwyl cymorth bob tro roedden nhw'n cael trafferth i 
ymdopi, fodd bynnag, roedd ein hymatebwyr yn teimlo bod y cyngor weithiau'n 
anhyblyg a ddim yn gwrando ar y rhesymau pam nad oedd pethau'n mynd yn 
rhwydd. Roedd llawer wedi gobeithio am ddull mwy personol ac ymchwiliol. 


Beth, anhwylder personoliaeth ffiniol ac iselder 
“Pan fyddaf i'n gwneud gormod, mae fy mhen ym mhob man ac 
II meefynhŷ'n flêr ac alla i ddim cael trefn ar unrhyw beth.” 


Eiriolwyr dros gymorth 


Mae pobl sydd â phroblemau iechyd meddwl sy'n ymdopi yn dueddol o fod â 
systemau cymorth cryfach ar waith - sy'n golygu nad yw eu hanghenion yn 
weledol i'r cyngor bob amser. 

Gall cymorth allanol leddfu rhai o'r problemau y mae pobl â phroblemau iechyd 
meddwl yn eu hwynebu. Mae llawer yn dibynnu ar aelodau o'r teulu o ddydd i 
ddydd i reoli tasgau 'bob dydd'. Roedd rhai o'r bobl a fu'n cymryd rhan yn ein 
gwaith ymchwil wedi cael cymorth gan deulu i wneud galwadau ffôn neu i'w 

cadw ar y trywydd iawn gyda phethau fel taliadau a chasglu gwastraff. Mae gan 
eraill blant neu rolau gwirfoddoli sy'n eu cymell i gadw trefn ar bethau. 


June, pryder ac iselder 
CL) “Mae'n beth da bod gen i ferch oherwydd mae'n fy ngorfodi i wneud 
En pethau...rydw i'n rhoi llond pen i mi fy hun .. mae'n rhaid i ti gael 
trefn ar hyn, dim ond galwad ffôn yw e, byddi di'n teimlo'n well 
wedyn.” 
I rai o'n cyfranogwyr, roedd eu systemau cymorth yn anwadal. Roedd gan rai 
berthynas deuluol llawn tensiwn (wedi'i achosi gan eu hiechyd meddwl neu yn 
sgil straen yn aml iawn) ac roedd hynny'n peryglu eu system gymorth. Roedd 
gwasanaethau cymorth allanol yn adrodd eu bod yn teimlo dan bwysau 
oherwydd yr holl bobl sy'n gofyn am help. 


Cwnsler, grŵp cymorth iechyd meddwl 
“Mae yna linell denau rhwng cefnogi rhywun a rhywun yn dibynnu 
Y toc arnoch chi. Rydyn ni'n ceisio bod fel y sgaffald sy'n eu cynnal.” 

Casgliadau a chamau nesaf 


Nid oedd y rhan fwyaf o'n cyfranogwyr ymchwil sydd ag iechyd meddwl gwael 
am gael eu trin yn wahanol. Fodd bynnag, roeddent yn cydnabod bod yna 
adegau pan maen nhw angen cymorth ychwanegol. Doedden nhw ddim yn 
teimlo eu bod yn cael eu hannog i fod yn agored am yr hyn roedden nhw'n cael 
trafferth gydag ef ac yn aml iawn wrth siarad â rhywun am eu cyflwr, roedden 
nhw'n teimlo eu bod yn cael eu trin braidd yn ansensitif. 


Doedd y rhan fwyaf o bobl ddim am gael eu diffinio'n barhaus gan eu cyflwr ond 
roedden nhw'n cydnabod y gallai fod yn rhywbeth gwerthfawr i'r cyngor ei 
ddeall. Gall cymorth allanol Ieddfu rhai problemau y mae pobl â phroblemau 
iechyd meddwl yn eu hwynebu, mae llawer yn dibynnu ar eraill fel aelodau'r 
teulu i reoli tasgau 'bob dydd'. 


Ar y cyfan, mae ein gwaith ymchwil yn dangos bod yna rwystrau sy'n atal pobl â 
phroblemau iechyd meddwl rhag cael mynediad at wasanaethau hanfodol y 
mae awdurdodau lleol yn eu darparu ac mae'n glir y gellir gwneud rhai 
newidiadau i wella cymorth a datblygu gwell dealltwriaeth o'r ffordd orau o 
ymdrin â phobl agored i niwed. 


Beth sydd angen digwydd nesaf? 


Yn dilyn ein gwaith ymchwil, credwn y dylai awdurdodau lleol a phob partner, 
gan gynnwys y trydydd sector a gwasanaethau iechyd, weithio tuag at: 


e_ Meithrin dull cliriach o gyfathrebu 

e Datblygu dulliau parchus o ryngweithio 

e Annog defnyddwyr gwasanaethau i gysylltu 

e Sicrhau dull ymchwiliol 

Mae Cyngor ar Bopeth am gydweithio ag awdurdodau lleol a phobl sydd â 
chyflyrau iechyd meddwl er mwyn datblygu arferion da a llwybr a gydnabyddir 
ar gyfer pobl sydd â phroblemau iechyd meddwl wrth ymgysylltu â 
gwasanaethau awdurdodau lleol. Mae arferion gorau eisoes yn bodoli ond bydd 
dwyn popeth ynghyd mewn un fformat hawdd ei ddefnyddio yn ein galluogi i 
ddysgu a gwella gwasanaethau i bobl sydd â phroblemau iechyd meddwl. 


Argymhellion ar gyfer awdurdodau lleol 


14 


Er mwyn cyflawni'r nodau uchod, dylai awdurdodau lleol a phartneriaid 
cymunedol ledled Cymru gymryd y camau ymarferol hyn: 


1. 


Efelychu arferion gorau - Yng Nghymru, mae yna wasanaethau 
cyhoeddus sy'n gweithio'n dda i bobl â phroblemau iechyd meddwl gan 
gynnwys awdurdodau lleol. Hoffem weld awdurdodau lleol yn rhannu 
arferion gorau er mwyn creu dull cyson ledled Cymru. Un enghraifft bosibl 
fyddai cofrestru gydag Amser i Newid Cymru gan ymrwymo i addewid y 
sefydliad. 

Hyfforddiant staff - Mae elusennau iechyd meddwl yn darparu pob 
math o hyfforddiant ar gyfer staff, gan eu helpu i ymdopi â sefyllfaoedd 
anodd gyda phobl a allai fod yn cael problemau iechyd meddwl. Dylai 
awdurdodau lleol ymrwymo i drefnu'r hyfforddiant hwn ar gyfer rolau 
cyhoeddus. Mae'n bwysig hefyd fod cymorth ar gael ar gyfer staff sy'n 
ymdopi â chleientiaid agored i niwed er mwyn eu helpu i reoli eu hiechyd 
meddwl a'u lles eu hunain. 

Llywio gwasanaethau a chael mynediad iddynt - Gall pobl sy'n mynd 
drwy broblemau iechyd meddwl fynd drwy gyfnodau lle maen nhw'n 
ymddieithrio'n llwyr â gwasanaethau ac efallai nad oes ganddyn nhw 
rwydweithiau y gallant ddibynnu arnynt am gymorth yn ystod y cyfnod 
hwn. Gall pobl â phroblemau iechyd meddwl gael trafferth weithiau wrth 
dderbyn llawer iawn o ohebiaeth, a gohebiaeth gymhleth. Mae rhai'n cael 
trafferth ymdopi â galwadau ffôn hefyd. Dylai awdurdodau lleol ystyried 
cyfryngau cyfathrebu amgen fel systemau sgwrsio ar-lein neu gyswllt 
wyneb yn wyneb i'r rhai sydd am ei gael neu ei angen. Dylid ystyried yr 
holl fathau o gyfathrebu er mwyn sicrhau eu bod yn defnyddio iaith glir a 
syml a dylid edrych yn fanylach ar systemau gweinyddol er mwyn atal 
gwallau diangen ac achosion o ddyblygu llythyrau a gohebiaeth. 
Eiriolwyr - Gall bod yn rhagweithiol wrth gyfathrebu a rhyngweithio â 
darparwyr gwasanaethau fod yn gryn her i bobl, hyd yn oed pan allai 
diffyg gweithredu arwain at oblygiadau mawr. Os yw pobl â phroblemau 
iechyd meddwl yn cael trafferth rhyngweithio ag awdurdodau lleol, dylai 
awdurdodau lleol fynd ati'n weithgar i hyrwyddo'r dewis i bobl enwebu 
eiriolwr i'w cefnogi a mynychu cyfarfodydd neu wneud galwadau ffôn ar 
eu rhan. 

Cyngor cyfrinachol am ddim. 
Pwy bynnag ydych chi. 


Rydym yn helpu pobl i oresgyn eu problemau ac yn ymgyrchu ar y pynciau mawr 
pan fo angen i'w lleisiau gael eu clywed. 


Rydym yn rhoi gwerth ar amrywiaeth, yn hybu cydraddoldeb ac yn herio 
gwahaniaethu ac aflonyddu. 


Rydym yma i bawb. 

